# Ako poukázať 2 % zo zaplatenej dane z príjmu?

Postup pri poukázaní 2 % sa líši od toho, či ste zamestnanec, či si podávate daňové priznanie sami (živnostníci), alebo či ste firma:

## **ZAMESTNANEC**

1. Do 15. februára 2020 požiadate svojho zamestnávateľa (mzdové, ekonomické oddelenie, ...) o vykonanie ročného zúčtovania preddavkov na daň z príjmov a zamestnávateľ vám vystaví a potvrdí “Potvrdenie o zaplatení dane z príjmov zo závislej činnosti“, kde okrem výšky dane uvedie, že nemáte nedoplatok na dani a Vaše 2 % z dane sú najmenej 3 eurá.
2. Ak ste v roku 2019 odpracovali dobrovoľnícky minimálne 40 hodín a získate o tom Potvrdenie od organizácie/organizácií, pre ktoré ste v roku 2019 dobrovoľnícky pracovali, môžete poukázať až 3 % z vašej zaplatenej dane. V tom prípade je povinnou prílohou k Vyhláseniu a Potvrdeniu o zaplatení dane aj Potvrdenie o odpracovaní minimálne 40 hodín dobrovoľníckej činnosti.
3. Vyplňte „Vyhlásenie o poukázaní sumy do výšky 2 % zaplatenej dane z príjmov fyzickej osoby“, kde vyplníte časť 01 až 11 – vaše osobné údaje.

**Identifikačné údaje Asociácie na ochranu práv pacientov sú nasledovné:**

IČO: **30 78 72 38**

Právna forma: **Občianske združenie**

Obchodné meno (názov): **Asociácia na ochranu práv pacientov SR**

Sídlo: **Prešovská 39, Bratislava, 821 08**

1. Najneskôr do 30. apríla 2020 pošlite, resp. osobne doručte vyššie uvedené formuláre „Potvrdenie“ spolu s „Vyhlásením“ daňovému úradu v mieste vášho trvalého bydliska. Daňový úrad do 90 dní prevedie 2 % alebo 3 % z vašej zaplatenej dane v prospech Asociácie na ochranu práv pacientov.

## **ŽIVNOSTNÍK**

1. Vo vašom prípade je „Vyhlásenie o poukázaní“ 2 % z vašich daní priamo v daňovom priznaní (Oddiel VIII. v daňovom priznaní typu A alebo Oddiel XII. v daňovom priznaní typu B). 2 % z dane nám môžete poukázať, ak:
* nemáte z minulosti nedoplatok na dani z príjmov fyzických osôb, pričom daň za zdaňovacie obdobie, za ktoré sa podáva vyhlásenie, ste zaplatili v lehote na podanie daňového priznania
* nemáte povolený odklad platenia dane
* nemáte povolenie platenia dane v splátkach
* výška 2 % z dane sú aspoň 3 eurá.
1. Vyplňte v daňovom priznaní, vy alebo osoba, ktorá vám robí daňové priznanie, oddiel „Vyhlásenie o poukázaní podielu zaplatenej dane z príjmov fyzickej osoby podľa § 50 zákona“, a to nasledovné údaje:

**Sumu 2 %, prípadne 3 %, ktorú si vypočítate z Vašej dane na zaplatenie**

IČO: **30 78 72 38**

Právna forma: **Občianske združenie**

Obchodné meno (názov): **Asociácia na ochranu práv pacientov SR**

Sídlo: **Prešovská 39, Bratislava, 821 08**

1. Ak ste v roku 2019 odpracovali dobrovoľnícky minimálne 40 hodín a získate o tom Potvrdenie od organizácie (ako dobrovoľník môžete 40 hodín “vyskladať” z viacerých potvrdení od viacerých organizácií), pre ktoré ste dobrovoľnícky pracovali, môžete poukázať až 3 % z vašej zaplatenej dane. V tom prípade je POVINNOU prílohou k daňovému priznaniu aj Potvrdenie/Potvrdenia o odpracovaní minimálne 40 hodín dobrovoľníckej činnosti.
2. Daňové priznanie k dani z príjmov za zdaňovacie obdobie 2019 je fyzická osoba povinná podať do 31. marca 2020. Do tohto termínu zaplaťte daň. Daňový úrad skontroluje, či ste splnili všetky podmienky a do 90 dní prevedie 2 % alebo 3 % z vašej zaplatenej dane v prospech Asociácie na ochranu práv pacientov SR.

## **PRÁVNICKÁ OSOBA**

1. „Vyhlásenie o poukázaní“ je u právnických osôb súčasťou daňového priznania (Časť VI.).
2. Ak ste v roku 2019 (až do termínu podania daňového priznania v roku 2020) na verejnoprospešné účely darovali financie vo výške min. 0,5 % z dane, vyznačte v daňovom priznaní, že poukazujete 2 % z dane z príjmu, vyplňte v  časti VI. daňového priznania do riadku 1 celkovú sumu darov v roku 2019 a do riadku 2 sumu 2 % z dane.
3. Ak ste v roku 2019 nedarovali na verejnoprospešné účely financie vo výške min. 0,5 % z dane, vyznačte v daňovom priznaní, že poukazujete 1,5 % z dane z príjmu, vyplňte do riadku 3 sumu 1,5 % z dane.
4. Vyplňte v časti IV. Údaje o prijímateľovi údaje Asociácie na ochranu práv pacientov SR nasledovne:

IČO: **30 78 72 38**

Právna forma: **Občianske združenie**

Obchodné meno (názov): **Asociácia na ochranu práv pacientov SR**

Sídlo: **Prešovská 39, Bratislava, 821 08**

1. Pokiaľ ste si vybrali viac prijímateľov, vložte do daňového priznania ďalší list papiera ako prílohu (je uvedená na poslednej strane DP) a uveďte tam analogicky všetky potrebné identifikačné údaje o prijímateľoch a sumu, ktorú chcete v ich prospech poukázať. V riadku 5 uveďte, koľkým prijímateľom chcete podiel zaplatenej dane poukázať.
2. Podajte daňové priznanie za rok 2019 do 31. marca 2020, a do tohto termínu zaplaťte daň. Daňový úrad skontroluje, či ste splnili všetky podmienky a do 90 dní prevedie 1,5 alebo 2 % z vašej zaplatenej dane v prospech Asociácie na ochranu práv pacientov.

Ďakujeme.

PhDr. Mária Lévyová

prezidentka AOPP

Email: maria.levyova@aopp.sk

Tel: +421 915 572 760